Előterjesztés Zalakaros Város Önkormányzata Képviselőtestülete 2020. október 21-én tartandó ülésére

Tárgy: Településrendezési eszközök módosítása tervezési ajánlatok elbírálása- Behiáki Sportközpont területnövelés, zöldterület hasznosítás

Előterjesztést készítette: Klie Zoltán főépítész, Dr. Szentgyörgyvölgyi Eszter, jogi referens

Tisztelt Képviselőtestület!

Zalakaros Város Képviselő-testülete a 194/2020. (IX.17.) sz. határozatával döntött arról, hogy a Gyöngyvirág soron lévő 767/1; 767/2. hrsz-ú telkek zöldterület közpart (Zk) övezetét megváltoztatja Lke-5 kertvárosias lakóterület építési övezetre. Az érintett két telek ezek után értékesítésre kerül. Az övezet megváltoztatáshoz szükséges a településrendezési eszközök (Helyi Építési Szabályzat és Szabályozási terv) módosítása. A rendezési tervmódosítás „teljes eljárás keretében” valósítható meg. Egy településen belül a zöldterület aránya nem változhat, ezért a zöldterületet pótolni szükséges. A megszűnő zöldterületet a Bodahegyi út végén lévő 132/8 hrsz.-ú – önkormányzati tulajdonú – telken lehet pótolni. 
A 767/1; 767/2. hrsz-ú telkek területe: 1558 m2. A tervezett új zöldterület nagysága ~2100 m2. A Gyöngyvirág soron lévő telkek utcavonalának szélén két közművezeték húzódik: vízvezeték, elektromos légkábel. Ezért az utca szabályozási vonala 1,5 m-el beljebb kerül, így a közművezetékek az útterületbe kerülnek.

Megszűnő zöldterület                                                                                          Új zöldterület



Ezzel az eljárással együtt elő lehet készíteni a Behiáki sportterület későbbi megvalósításához szükséges tervezési terület rendezést is. 
[image: ]
Sportpálya tervezett helye

A jelenlegi rendezési tervre rárajzolt szabványos labdarúgó pálya egyes létesítményei – méretüknél fogva - rátakarnak az Eg-11 erdőterületre. Az így felszabaduló erdő területek egyéb későbbi létesítmények elhelyezésére is szolgálhat.

Az alábbi rajzon látszik, hogy hol van lehetőség a leendő sportpálya környezetében lévő Eg erdőterület kiváltására: a 0127 hrsz.-ú területen a Zalaerdő erdőt telepít, így az a terület átsorolható általános mezőgazdasági övezetből erdőterület övezetbe.

Megszűnő erdő a sportterület körül                                                                  Új erdőterület



A településrendezési eszközök módosítása (rendezési terv) módosítás tárgyában ajánlattételi eljárás került lebonyolításra, zöldterület módosítás és erdőterület módosítás tárgyában, melyre beérkezett árajánlatok az alábbiak:

1. Káli Marianna EV.:
· zöldterület módosítás:			bruttó 500 000,- Ft
· erdőterület módosítás:			bruttó 600 000,- Ft
· A két módosítás egy eljárásban:	bruttó 900 000,- Ft

2. CAT Grafika Bt. (8900 Zalaegerszeg, Lőrinc barát u. 9/A)
· zöldterület módosítás:			bruttó 400 000,- Ft
· erdőterület módosítás:			bruttó 500 000,- Ft
· A két módosítás egy eljárásban:	bruttó 800 000,- Ft

3. Kovács Janka EV.:
· zöldterület módosítás:			bruttó 500 000,- Ft
· erdőterület módosítás:			bruttó 700 000,- Ft
· A két módosítás egy eljárásban:	bruttó 1 050 000,- Ft

A két módosítást egy eljárásban javasolt lebonyolítani, mert így időben lényegesen rövidebb és árban is kedvezőbb. Ha minden megfelelő módon zajlik, akkor a rendezési terv módosítása 6-7 hónapot vesz igénybe. 
A tervezői díj fedezetét Zalakaros Város Önkormányzata 2020. évi költségvetésében szükséges biztosítani azzal, hogy a Zalakaros 767/1 és 767/2. hrsz-ú telkek értékesítésre kiírt pályázat kiírásában rögzíteni szükséges, hogy a nyertes vállalja a zöldterület-módosítás összege megfizetését. 
A fentiek alapján javasoljuk elfogadásra a beérkezett ajánlatok közül, a legalacsonyabb árajánlatot adó CAT Grafika Bt. (8900 Zalaegerszeg, Lőrinc barát u. 9/A) ajánlatát bruttó 800. 000 forint ajánlati árral. 



Határozati javaslat:

Képviselőtestület 

1. Támogatja Zalakaros város településrendezési eszközök módosítását aszerint, hogy a Zalakaros 767/1 és 767/2. hrsz-ú telkek zöldterület közpark (Zk) övezete Lke-5 kertvárosias lakóterület építési övezetre változzon.
2. Elfogadja és támogatja, hogy a Behiáki sportterület - 1329 hrsz.- későbbi időpontban történő megvalósításához szükséges tervezési terület előkészítése érdekében a sportterületet övező erdőterületet csökkenti és 0127 hrsz-on erdő -övezetet kijelölni szükséges.
3. A Településrendezési eszközök módosítása (rendezési terv) módosítás tárgyában
beérkezett tervezési ajánlatok ajánlati árait megismerte, a beérkezett ajánlatok közül, a legalacsonyabb árajánlatot adó CAT Grafika Bt. 8900 Zalaegerszeg, Lőrinc barát u. 9/A) ajánlatát fogadja el bruttó 800. 000 Forint ajánlati árral. 
4. felkéri a polgármestert, hogy a tervezői díjat az önkormányzat 2021. évi költségvetésébe építse be.
5. Felkéri a polgármestert a településrendezési eszközök módosításához szükséges tervezői szerződést aláírására a CAT Grafika Bt. Kft.-vel, az 1. és 2. pontban leírtak alapján.

Határidő:            2020. október 30
Felelős:               Novák Ferenc polgármester
Operatív felelős: Klie Zoltán főépítész, Dr. Szentgyörgyvölgyi Eszter, jogi referens
	Horváthné Juhász Barbara pénzügyi osztályvezető – 4. pont 2021. évi 
[bookmark: _GoBack]                              költségvetésbe történő beépítés 

Zalakaros 2020. október 16. 

Novák Ferenc                                            
 polgármester

